Støren kirke

Støren kirke er en åttekantet kirke fra 1817 i Midtre Gauldal kommune, Trøndelag fylke.

Byggverket er i tømmer og har 400 plasser. Arkitekter/byggmestre for kirken antas å være Svend Aspaas eller en av hans elever og Lars Larsen Forsæth. Kirken er orientert med alteret mot vest til forskjell fra den tradisjonelle plasseringen i østre ende av bygget. Tømmerkonstruksjonen er solid og både grunnplan og størrelse er nokså lik Klæbu kirke. Skipets åttekant er svakt langstrakt. Taket er valmet og delt i en øvre og nedre del med svak knekk ved overgang til den litt brattere nedre del. Den nedre delen har åtte flater (en for hver yttervegg), mens den øvre delen har fire flater tilsvarende dens rektangulære form. Sammen med tilbygg for sakristi og våpenhus utenpå oktogonen gir dette lengdeorientering av bygningen. Det kvadratiske klokkehuset med en svak løkform på spiret er plassert på toppen av taket. Inne i kirkerommet bæres taket av fire marmorerte søyler under et nettverk av bjelkere og avstivere. Kirken har ikke kor, menigheten sitter rundt alteret. Alter og prekestol er bygget sammen i et prekestolalter.

Sogneprester i Støren 

Noen av sogneprestene på 1700-tallet i Støren sogn:

Fra Støren sogn ble Horg og Soknedal skilt ut i 1841 som selvstendige sogn.

Referanser

Eksterne lenker 
 
 

Kirker i Midtre Gauldal
Kirker i Gauldal prosti
Oktogonale kirker i Norge
Religiøse byggverk fra 1817
1817 i Norge
Kulturminner i Midtre Gauldal
Kirker med prekestolalter